
KLASA: 302-01/24-01/01
URBROJ: 2103-2-04-01/24-1
Čazma, 29.01.2024.


Temeljem članka 26. stavak 4. Zakona o sustavu strateškog planiranja i upravljanja razvojem Republike Hrvatske („Narodne novine“ broj 123/17), članka 13. Uredbe o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine“ broj 37/23) i članka 50. Statuta Grada Čazme („Službeni vjesnik“ br. 13, od 17.03.2021.), Gradonačelnik Grada Čazme dana 29. siječnja 2024. godine donosi


ODLUKU
o I. izmjenama i dopunama Provedbenog programa Grada Čazme 
za razdoblje 2021.-2025. godine


Članak 1. 

          Ovom Odlukom pristupa se I. izmjenama i dopunama Provedbenog programa Grada Čazme za razdoblje 2021.-2025. godine (dalje u tekstu: Program) sukladno Uputama za izmjenu i/ili dopunu provedbenih programa jedinica lokalne i područne (regionalne) samouprave i Smjernicama za preuzimanje mjera iz Planova razvoja u provedbene programe jedinica lokalne i područne (regionalne) samouprave donesenim od strane Ministarstva regionalnog razvoja i fondova Europske unije. 

Članak 2.

          Nakon stupanja na snagu ove Odluke, u Program će se unijeti sve izmjene i dopune te će se objaviti objedinjeni tekst Programa.

Članak 3.

          Ova Odluka stupa na snagu danom donošenja i objavit će se na službenim mrežnim stranicama Grada Čazme.

